b'\n_START_ARTICLE_\nVaatit\n_START_PARAGRAPH_\nVaatit (m.kreik. \xce\xbf\xcf\x85\xce\xb1\xcf\x84\xce\xb5\xce\xb9\xcf\x82) olivat kelttien pyhi\xc3\xa4 ennustajia, jotka avustivat druideja eli kelttien pappeja uskonnollisissa menoissa. Tiedot vaateista perustuvat antiikin historioitsijoiden lyhyisiin mainintoihin._NEWLINE_Poseidoniuksen mukaan Gallian kelttien uskonnollisia menoja ohjasi kolme ammattiryhm\xc3\xa4\xc3\xa4: druidit, bardit ja vaatit eli "n\xc3\xa4kij\xc3\xa4t". My\xc3\xb6s Irlannissa ja Walesissa oli n\xc3\xa4m\xc3\xa4 kolme ryhm\xc3\xa4\xc3\xa4, ainoana erona oli, ett\xc3\xa4 n\xc3\xa4kij\xc3\xb6iden nimen\xc3\xa4 oli filidh. Strabon kuvasi vaatit ennustajiksi ja luonnonfilosofeiksi.'